รองแม่ทัพภาคที่ 3 ตรวจเยี่ยมการตรวจคัดเลือกทหารกองเกินในพื้นที่อำเภอเขาค้อ จังหวัดเพชรบูรณ์
ที่หอประชุมอำเภอเขาค้อ จังหวัดเพชรบูรณ์ พลตรี  ฉลองชัย ชัยยะคำ รองแม่ทัพภาคที่ 3  พร้อมคณะ ลงพื้นที่สังเกตการณ์การตรวจเลือกทหารกองเกินเข้ารับราชการทหารกองประจำการ ประจำปี 2561 ในพื้นที่อำเภอเขาค้อ จังหวัดเพชรบูรณ์ โดยมี พันเอกชูศักดิ์  สงวนบุญญพงษ์  รอง ผบ.มทบ. 36 ปลัดอำเภอเขาค้อ และผู้ที่เกี่ยวข้องร่วมสังเกตการณ์

สำหรับการตรวจเลือกทหารกองเกินเข้ารับราชการทหารกองประจำการ ประจำปี 2561 วันนี้ (2 เม.ย.61) คณะกรรมการได้ทำด้วยความบริสุทธิ์ ยุติธรรม และโปร่งใส โดยจะคัดเลือกผู้ที่มีร่างกายสมบูรณ์แข็งแรง มีขนาดร่างกายตามที่ราชการกำหนด ไม่มีโรค ที่ขัดต่อการรับราชการทหาร โดยบรรยากาศเป็นไปด้วยความเรียบร้อย ท่ามกลาง พ่อ แม่ ญาติพี่น้อง ที่เข้ามาร่วมให้กำลังใจอย่างคับคั่ง สำหรับในพื้นที่อำเภอเขาค้อ จังหวัดเพชรบูรณ์ มี 7 ตำบล มีผู้เข้ารับการตรวจเลือกทั้งสิ้น 102 คน ซึ่งการตรวจเลือกครั้งนี้ทางกระทรวงกลาโหมยังได้ร่วมกับกระทรวงมหาดไทย ดำเนินการตรวจปัสสาวะหาสารเสพติด ผู้เข้ารับการตรวจเลือกทุกคน หากตรวจพบสารเสพติดเจ้าหน้าที่ฝ่ายปกครองก็จะดำเนินการนำเข้าสู่กระบวนการบำบัดรักษา หากเป็นผู้ที่ได้รับคัดเลือกเป็นทหารกองประจำการ ทางกองทัพก็จะเป็นผู้ดำเนินการบำบัด